
MINISTERUL FINANȚELOR

[bookmark: _GoBack]Nr. 33052/1/24.07.2026
				              	      
ANUNȚ CONCURS

Autoritatea Vamală Română, organizează în data de 17.08.2026, ora 10:00 la sediul Direcției Regionale Vamale Iași, Autoritatea Vamală Română, B-dul Nicolae Iorga nr.10C, Iaşi, județul Iași, concurs pentru ocuparea pe perioadă nedeterminată, cu normă întreagă, cu durată normală a timpului de muncă de 8 ore pe zi și de 40 ore pe săptămână, a unei funcții contractuale de execuție vacante, de șofer treapta I, conform prevederilor Hotărârii Guvernului nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice: 
1 post - șofer treapta I - în cadrul Compartimentului financiar, contabilitate și administrativ, Biroul Vamal de Frontieră Albița, Direcția Regională Vamală Iași
I. Condiții de participare 
1. Condiții generale de ocupare a posturilor:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art.35 alin.(1) lit. h).
2. Condiții specifice de ocupare a postului: - șofer treapta I
· studii generale/medii atestate cu diplomă de absolvire, certificate/diploma de bacalaureat;
· Vechime: minim 3 ani într-o funcție ce presupune ca principală atribuție conducerea de autovehicule;
· Permis de conducere categoria B;
· Cazier auto, din care să rezulte toate abaterile de circulație din ultimii 3 ani;


· disponibilitate la deplasări frecvente, disponibilitate pentru lucru în program prelungit, în condiţiile legii;
II.  Dosarul de concurs va conține, în mod obligatoriu, următoarele documente:
a) formular de înscriere la concurs, conform modelului prevăzut în H.G. nr.1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) curriculum vitae, model comun european.
Actele prevăzute la lit. b) – e), precum și copia certificatului de încadrare într-un grad de handicap prevăzut la art. 35 alin.(3) din H.G. nr. 1336/2022, se prezintă însoțite de documentele originale, care se certifică cu mențiunea ”conform cu originalul” de către secretarul comisiei de concurs.
Documentul prevăzut la lit. f) poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligașia de a completă dosarul de concurs cu originalul documentului prevăzut la lit. f), anterior datei de susținere a probei de concurs (proba scrisă).
În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
III. Organizarea concursului:
Înscrierea la concurs se face în perioada 27.07.2026 - 07.08.2026
Selecția dosarelor va avea loc în perioada de 10.08.2026 – 11.08.2026
Rezultatul selecției dosarelor se va afișa în data de 12.08.2026
Contestațiile pentru selecția dosarelor se vor depune în termen de cel mult o zi lucrătoare de la afișarea rezultatelor selecției dosarelor.
Soluționarea contestațiilor pentru selecția dosarelor se vor afișa în data de 14.08.2026
Proba scrisă va avea loc în data de 17.08.2026, ora 10.00
Rezultatul probei scrise se va afișa în data de 18.08.2026
Contestațiile pentru proba scrisă se vor depune în termen de  cel mult o zi lucrătoare de la afișarea rezultatelor probei scrise.
Soluționarea contestațiilor pentru proba scrisă se vor afișa în data de 20.08.2026
Interviul se susţine într-un termen de 4 zile lucrătoare de la data susţinerii probei scrise, doar acei candidați care au obținut la proba scrisă minimum 50 puncte.
Rezultatul final se afișează în termen de o zi lucrătoare de la data afişării rezultatelor soluţionării contestaţiilor pentru interviu, după caz.
IV. Depunerea dosarelor:
În vederea participării la concurs, candidaţii depun dosarul de concurs în termen de 10 zile lucrătoare de la data publicării/afişării anunţului, la sediul Direcției Regionale Vamale Iași, Autoritatea Vamală Română, din B-dul Nicolae Iorga nr.10C, Iaşi, județul Iași, după următorul program: de luni până joi între orele 08.30 – 17.00 şi vineri între orele 08.30 - 14.30.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică la adresa concursuridrviasi@customs.ro, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la pt. II lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 
Transmiterea documentelor prin poşta electronică, se realizează în format .pdf cu volum maxim de 1 MB, documentele fiind acceptate doar în formă lizibilă.
Nerespectarea prevederilor după caz, conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul de 5 zile lucrătoare, propunerea sa privind instrumentele necesare pentru asigurarea accesibilităţii probelor de concurs.
Contestațiile pentru fiecare probă se pot depune, personal de către candidat sau scanată și semnată pe adresa de email concursuridrviasi@customs.ro în termen de cel mult o zi lucrătoare de la afișarea rezultatelor selecției dosarelor/probei scrise/interviului.
Locul desfășurării probelor - proba scrisă și interviu - sediul Direcției Regionale Vamale Iași, Autoritatea Vamală Română, din B-dul Nicolae Iorga nr.10C, Iaşi, județul Iași.
V. Bibliografie și tematică  
Bibliografie: 
1.Legea nr. 53/2003 - Codul muncii, republicată, cu modificările şi completările ulterioare;
2.Hotărârea Guvernului nr. 237/2022 privind organizarea şi funcţionarea Autorității Vamale Române și pentru modificarea pct.1 de la lit. C din cadrul anexei nr.1  la Hotărârea Guvernului nr. 791/2009 privind condițiile pentru certificarea aeroporturilor civile internaționale sau deschise traficului aerian internațional;
3.Legea nr. 319/2006 - Legea securităţii şi sănătăţii în muncă, cu modificările şi completările ulterioare;
4.Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare;
Tematica:
1.Legea nr. 53/2003 - Codul muncii, republicată, cu modificările şi completările ulterioare - Titlul II Contractul individual de muncă art.10-13; art.39-40; 
2.Hotărârea Guvernului nr. 237/2022 privind organizarea şi funcţionarea Autorității Vamale Române și pentru modificarea pct.1 de la lit. C din cadrul anexei nr.1  la Hotărârea Guvernului nr. 791/2009 privind condițiile pentru certificarea aeroporturilor civile internaționale sau deschise traficului aerian international - Capitolul IV  Asigurarea logistică, materială și financiară.
3.Legea nr. 319/2006 - Legea securităţii şi sănătăţii în muncă, cu modificările şi completările  ulterioare - Capitolul IV Obligațiile lucrătorilor;
4.Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare - Titlul III Personalul contractual din autorităţile şi instituţiile publice - Capitolul I  Prevederi generale aplicabile personalului contractual din autorităţile şi instituţiile publice, - Capitolul III  Drepturi şi obligaţii ale personalului contractual din administraţia publică, precum şi răspunderea acestuia.
Rezultatele probelor de concurs vor fi afişate pe site-ul Autorității Vamale Române și la sediul Direcției Regionale Vamale Iași, din B-dul Nicolae Iorga nr.10C, Iaşi, județul Iași, cu precizarea punctajului şi a sintagmei ,,admis” sau ,,respins”, precum şi ora la care se afişează.
După afişarea rezultatelor obţinute la proba scrisă şi la proba interviu, candidaţii nemulţumiţi pot depune contestaţie, în termen de cel mult o zi lucrătoare (24 de ore) de la data și ora afişării rezultatului probei scrise ori a probei practice, sub sancţiunea decăderii din acest drept.
Contestaţiile se depun prin secretariatul comisiei de soluţionare a contestaţiilor.
Comunicarea rezultatelor la contestaţiile depuse atât la proba scrisă cât şi la proba interviu se face prin afișarea pe site-ul Autorității Vamale Române și la sediul Direcției Regionale Vamale Iași în maximum o zi lucrătoare (24 de ore) de la data expirării termenului de contestaţie.
În cazul în care nu sunt depuse contestaţii la proba ,,scrisă”, data şi ora programării susţinerii probei interviu pot fi modificate, la solicitarea candidaţilor, consemnată în scris şi cu acordul  comisiei de concurs.
Comunicarea rezultatelor finale se face în termen de maximum una zi lucrătoare de la data susţinerii ultimei probe.
Punctajul final se calculează ca medie aritmetică a punctajelor obţinute la proba scrisă şi proba interviu.
Se consideră ,,admis” la concurs, candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.
La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la o nouă probă interviu în urma căreia comisia de concurs va decide asupra candidatului câştigător.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.
Atribuţiile postului
1. respectă şi aplică normele de circulaţie pe drumurile publice în ceea ce priveşte conducerea preventivă;
2. răspunde de starea tehnică și de întreținerea corespunzătoare a vehiculului pe care îl are în primire și de inventarul acestuia;
3. pregăteşte şi verifică autovehiculul pentru cursă si semnalează eventualele defecţiuni conducatorul institutiei;
4. se ocupă de întreţinerea exterioară şi interioară a autovehiculului; 
5. raportează conducatorului institutiei orice eveniment survenit pe linie de circulație rutieră în care a fost implicat (accident, tamponare, ridicare a permisului de conducere sau a certificatului de înmatriculare etc.);
6. respectă prevederile Regulamentului intern, a legislaţiei în domeniu, procedurile de lucru, precum şi celelalte reguli şi regulamente interne;
7. informează conducătorul instituției cu privire la expirarea polițelor RCA/ITP;
8. respectă normativele tehnice ale autoturismului pe care îl conduce;
9. este răspunzător de încadrarea în consumul specific de benzină și în cotele lunare de carburanți;
10. completează zilnic foaia de parcurs la toate rubricile, atestând corect data și ora plecării și venirii din cursă, kilometrii parcurși zilnic, starea tehnică a vehiculului;
11. predă foile de parcurs aferente lunii precedente până la data de 5 ale lunii curente;
12. prezintă toate datele necesare întocmirii fișei activității zilnice (FAZ);
13. parchează autovehiculul pe care îl are în primire la locul de parcare stabilit, cu excepția cazurilor când se află în delegație;
14. în cazul unor situaţii de excepţie ce impun rezolvarea operativă, va răspunde acestor cerinţe inclusiv în zilele nelucrătoare, prin prelungirea programului de muncă săptămânal, la solicitarea conducerii , cu respectarea legislaţiei în domeniu; 


15. are obligația de a se prezenta la controalele medicale, în urma solicitării cadrelor de specialitate, în vederea obținerii avizelor medicale care  îi  dau  dreptul de a-și
exercita atribuțiile de serviciu, în caz contrar acest drept se suspendă până la prezentarea avizelor medicale care îi dau dreptul de a conduce;
16. respectă confidenţialitatea informaţiilor obţinute cu ocazia exercitării atribuţiilor şi sarcinilor de serviciu;
17. să cunoască și să respecte prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);
18. prelucrează numai datele cu caracter personal necesare îndeplinirii atribuţiilor de serviciu şi acordă sprijin responsabilului/structurii responsabile cu protecţia datelor pentru realizarea activităţilor specifice ale acestuia/acesteia;
19. respectă obligațiile privind securitatea și sănătatea în muncă, obligațiile în  domeniul situațiilor de urgență și obligațiile referitoare la protecția datelor cu caracter personal și păstrarea confidențialității stabilite prin Regulamentul Intern al Autorității Vamale Române;
20. îndeplineşte alte sarcini stabilite de conducătorul ierarhic superior, în condiţiile legii; 
Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi Autoritatea Vamală Română, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare.
Date contact/ informații suplimentare:
Informații suplimentare pot fi solicitate pe adresa de e-mail: concursuridrviasi@customs.ro  adresa ce poate fi utilizată și pentru depunerea online a dosarelor de concurs sau la telefon: 0232 208360, după următorul program: de luni până joi între orele 08.30 – 17.00 şi vineri între orele 08.30 - 14.30. 
Afișat în data 27.07.2026 la sediul Autorității Vamale Române și Direcției Regionale Vamale Iași, pe pagina de internet a instituției www.customs.ro la secțiunea Infopublice/ Concursuri și pe portalul www.posturi.gov.ro.

